**Anexa 1**

**Informatii cu privire la ce urmeaza sa fie subiect de verificare in cadrul sesiunii demonstrative, cum se va realiza aceasta verificare, locatia, termene, persoane implicate, mod de documentare a constatarilor, etc., care sunt consecintele verificarii, respectiv cand se considera îndeplinita/neîndeplinita cerinta autoritatii contractante.**

Autoritatea Contractanta va solicita ofertanților să prezinte în cadrul acestei sesiuni demonstrative:

* capacitatea de a instala si configura gateway-ul ce va fi utilizat in proiect (se vor instala 2 astfel de instante care vor comunica intre ele – la una se conecteaza consumatorul de servicii web si la cealalta se conecteaza serviciile web ce vor fi consumate, comunicatia va fi securizata);
* capacitatea de dezvoltare:
  + a unui serviciu web ce returneaza anumite date dintr-o baza de date Oracle ce va fi pusa la dispozitie de catre ONRC pe durata sesiunii demonstrative
  + a unui serviciu web ce interogheaza o platforma IBM CM sau echivalent, ce va fi pusa la dispozitie de catre ONRC pe durata sesiunii demonstrative, si furnizeaza un fisier PDF care respecta criteriile de identificare
* capacitatea de integrare a serviciilor web de mai sus in instanta de gateway instalata

Prin aceasta sesiune demonstrativa, Autoritatea Contractanta isi propune sa se asigure ca ofertantul a inteles complexitatea sistemului si modelul de business al acestuia si ca au capacitatea tehnica necesara desfasurarii in bune conditii a contractului, conform solutiei tehnice propuse.

Detaliile de implementare (date de conectare la baza de date si la IBM CM sau echivalent, structura datelor de interes, scenariile prin care se valideaza solutia implementata) care vor face obiectul sesiunii demonstrative vor fi prezentate la inceputul sesiunii demonstrative. In vederea pregatirii sesiunii demonstrative, ofertantul are posibilitatea sa studieze si instaleze gateway-ul ce va fi utilizat in timpul proiectului folosind resursele publice mentionate in prezenta documentatie. Totodata, mentionam ca structura datelor de interes care vor face obiectul expunerii prin serviciile web vor fi definite de Autoritatea Contractanta special pentru aceasta sesiune demonstrativa, beneficiarul fiind interesat sa se asigure ca echipa ofertantului care va participa la sesiunea demonstrativa are capacitatea de rezolvare a subiectelor exclusiv in cadrul acestei sesiuni.

Cu minim 2 zile lucratoare inainte de data planificata pentru sesiunea demonstrativa, Ofertantul are obligatia sa transmita Autoritatii Contractante lista participantilor la sesiunea demonstrativa in care se mentioneaza rolul in timpul sesiunii si relatia pe care acestia o au cu Ofertanul – participantii vor fi dintre cei expertii propusi in oferta tehnica. Autoritatea Contractanta nu va accepta in sesiunea demonstrativa decat persoanele nominalizate de ofertant in lista participantilor si care figureaza in lista de experti cheie mentionati in oferta depusa.

Ofertantul va pune la dispozitia expertilor sai echipamentele (de ex. laptop-uri) si software-ul necesar (de ex. instrumentele de dezvoltare) pentru derularea in bune conditii a sesiunii demonstrative.

Echipamentele ofertantului vor fi utilizate de acestia ca suport pentru implementarea cerintelor sesiunii demonstrative si nu vor fi conectate la reteaua Autoritatii Contractante.

Autoritatea Contractanta va asigura infrastructura de comunicatie, accesul la o baza de date Oracle de test, accesul la o platforma IBM CM sau echivalent de test, accesul la 2 masini virtuale pe care se vor instala cele 2 instante de gateway si componentele necesare rularii serviciilor web ce vor fi dezvoltate. Totodata, transferul de date (aplicatii custom, fisiere, componente COTS) spre si dinspre masinile virtuale puse la dispozitie de Autoritatea Contractanta va fi realizat in mod exclusiv de catre Autoritatea Contractanta.

### Desfasurarea sesiunii demonstrative

Sesiunea demonstrativa se va desfasura la sediul Autoritatii Contractante.

La inceperea sesiunii demonstrative Autoritatea Contractanta va pune la dispozitia ofertantului detaliile:

* pentru accesarea bazei de date Oracle, a platformei IBM CM sau echivalent si a celor 2 masini virtuale;
* referitoare la structura tabelelor Oracle si a arhivei din IBM CM sau echivalent.
* referitoare la scenariile de testare prin care se va demonstra ca fiecare dintre cele 2 servicii web pot fi accesate si returneaza valorile conform cerintelor Autoritatii Contractante (predate la inceputul sesiunii demonstrative). Scenariile de testare vor presupune apelarea celor 2 servicii web prin intermediul instantelor de gateway cu un client de servicii web (de ex. SOAP UI) astfel incat intreg lantul de comunicatie sa fie testat (client WS - Gateway 1 - Gateway 2 – Serviciu Web) pentru fiecare dintre cele 2 servicii web. Va intra in responsabilitatea ofertantului sa instaleze pe cele 2 masini virtuale puse la dispozitie toate componentele software necesare pentru demonstrarea functionarii solutiei dezvoltate si implementate in conformitate cu cerintele Autoritatii Contractante.

Inainte de initierea activitatilor de implementare de catre Ofertant, acesta are obligatia sa verifice si sa confirme in scris faptul ca resursele puse la dispozitie de Autoritatea Contractanta pentru implementarea solutiei sunt disponibile si in conformitate cu cerintele caietului de sarcini. Refuzul nejustificat de a confirma in scris disponibilitatea resurselor si conformitatea cu ceritnele din caietul de sarcini vor atrage descalificarea ofertantului.

Durata maxima a sesiunii demonstrative este de 7 ore din care 1 ora va fi alocata pentru prezentarea rezultatelor catre Autoritatea Contractanta, rularea scenariilor de test in prezenta acesteia si incheierea raportului final. Sesiunea demonstrativa se va considera inceputa imediat dupa ce Autoritatea Contractanta a furnizat Ofertantului detaliile tehnice de desfasurare a sesiunii demonstrative si acesta din urma a confirmat conformitatea resurselor puse la dispozitie cu cerintele caietului de sarcini. Pana la confirmarea in scris Ofertantul nu ii va fi permis sa initieze nici o activitate de implementare/analiza/dezvoltare/testare.

Solutia implementata in cadrul sesiunii demonstrative va fi prezentata comisiei Autoritatii Contractante sub forma unui raport atat in format electronic (CD/DVD) predat cu proces verbal. Raportul va contine:

* detaliile de instalare/configurare ale instantelor gateway;
* detaliile de instalare a serviciilor web pe una dintre masinile virtuale;
* codul sursa al celor 2 servicii web dezvoltate si kiturile de instalare;
* Screenshot-uri prin care se dovedeste rezultatul executiei cu succes de catre ofertant a scenariilor de testare predate de Autoritatea Contractanta la inceputul sesiunii demonstrative;

Dupa furnizarea raportului, Ofertantul va rula scenariile de testare si in prezenta Autoritatii Contractante inregistrandu-se rezultatele in raportul final al sesiunii demonstrative. Autoritatea Contractanta are dreptul de a modifica datele din baza de date Oracle si din arhiva IBM CM sau echivalent pentru a verifica functionarea corecta a solutiei implementate de ofertant.

In cazul in care documentele aferente ale unui ofertant, care contin prezentarea rezultatelor (DVD, etc), difera de operatiile prezente in sisteme, se vor lua in considerare operatiile si informatiile prezente in sisteme, operate de catre ofertant, mentionandu-se ca atare in raportul final al comisiei de evaluare.

### Evaluarea sesiunilor demonstrative

Ofertantul, in urma participarii la sesiunea demonstrativa, va fi punctat dupa cum urmeaza:

* Completitudinea raportului prezentat de ofertant – 4 puncte;
* functionarea corecta a comunicatiei intre cele 2 instante de gateway – 8 puncte;
* functionarea corecta a serviciului web ce aduce date din baza de date Oracle in mod independent de instantele de gateway – 8 puncte;
* functionarea corecta a serviciului web ce aduce fisierul PDF din arhiva IBM CM sau echivalent in mod independent de instantele de gateway – 8 puncte;
* functionarea corecta a serviciului web ce aduce date din baza de date Oracle prin parcurgerea intregului lant de comunicatie (client WS - Gateway 1 - Gateway 2 – Serviciu Web – Oracle DB) – 16 puncte;
* functionarea corecta a serviciului web ce aduce fisierul PDF din arhiva IBM CM sau echivalent prin parcurgerea intregului lant de comunicatie (client WS - Gateway 1 - Gateway 2 – Serviciu Web – IBM CM sau echivalent) – 16 puncte;

Pentru furnizarea unui raport incomplet/incorect sau in cazul demonstrarea functionarii partial corecte sau in cazul imposibilitatii de a demonstra functionarea corecta la oricare din punctele de mai sus se vor acorda 0 (zero) puncte.

Pentru a promova etapa sesiunii demonstrative, ofertantul trebuie sa obtina minim 48 puncte din totalul de 60 de puncte - in caz contrar, ofertantul va fi descalificat.

Personalul nominalizat pentru participare la sesiunea demonstrativa va fi desemnat din echipa propusa in propunerea tehnica pentru implementarea proiectului.